Mesinos sąsiaurio tiltas

Mesinos sąsiaurio tiltas (it. Ponte sullo Stretto di Messina) – planuojamas statyti kabamasis tiltas, kuris jungtų Mesinos miestą su pietine žemyninės Italijos dalimi. 

Planai statyti šį tiltą kilo jau 7-tame XX a. dešimtmetyje. Rimti darbai pradėti tik 2009 m. kovo 6 dieną, kuomet premjeras Silvio Berlusconi paskelbė apie 1,3 milijardo eurų suteikimą šio projekto pradžiai.Italy revives Sicily bridge plan Jei tiltas bus pastatytas, jis taptų ilgiausiu kabamuoju tiltu pasaulyje (3300 m), beveik du kartus viršijančiu Akase-Kaike tiltą (1991 m) Japonijoje.

 Geografija 
Mesinos sąsiauris – sąsiauris skiriantis Siciliją nuo Apeninų pusiasalio, jungiantis Tirėnų ir Jonijos jūras. Plotis nuo 3,1 km iki 5,1 km. Ilgis apie 32 km. 

 Dabartiniai planai 
2008 m. balandžio 15 d. naujuoju Italijos premjeru tapo S. Berlusconi. Iš karto po to jis inicijavo šio tilto statybų pradžią.Italy in shift to two-party politics | The Australian 

2009 m. kovo 6 d. S. Berluscno vyriausybė šiam projektui skyrė 1,3 milijardo eurų iš planuojamų 6,1 milijardo eurų.

Planuojama, kad 3300 m ilgio ir 60 m pločio tiltą laikys du 382 m aukščio ramsčiai. Kiekviena kryptimi bus dvi transporto juostos ir po vieną avarinę juostą. Tokiu būdu tiltu per valandą pravažiuos apie 6 000 transporto priemonių. Taip pat bus įrengtos dvi juostos traukiniams bei dvi juostos pėstiesiems.

S. Berlusconi planavo, kad darbai turėtų būti baigti 2016 m.Sicily to get longest bridge

2013 m. vasario 26 d. šis projektas buvo sustabdytas premjero Mario Monti vyriausybės dėl lėšų trūkumo.

2021 m. balandžio 22 d. Italijos kompanijos „Webuild“ vadovas Pietro Salini spaudos konferencijoje kartu su Sicilijos vadovu Nello Musumeci paskelbė apie savo pasiruošimą imtis šio tilto statybų „pradedant netrukus“. Jo teigimu jis yra sukaupęs 4 milijardus eurų tilto darbų pratęsimui.

 Šaltiniai 

Kategorija:Sicilijos transportas
Kategorija:Italijos tiltai
Kategorija:Kabamieji tiltai